

**Қостанай қаласы әкімдігінің 2022 жылғы 11 шілдедегі № 1441 және Қостанай қалалық мәслихатының 2022 жылғы 11 шілдедегі № 130 "Қостанай қаласы азаматтарының жекелеген санаттарына қалалық және қала маңындағы қоғамдық көлікте (таксиден басқа) жол жүру үшін жеңілдіктер белгілеу туралы" бірлескен қаулысына және шешіміне өзгерістер енгізу туралы**

Қостанай облысы Қостанай қаласы әкімдігінің 2025 жылғы 26 мамырдағы № 1 св және Қостанай облысы Қостанай қаласы мәслихатының 2025 жылғы 26 мамырдағы № 173 бірлескен қаулысы және шешімі. Қостанай облысының Әділет департаментінде 2025 жылғы 27 мамырда № 10476-10 болып тіркелді

      Қостанай қаласының әкімдігі ҚАУЛЫ ЕТЕДІ және Қостанай қалалық мәслихаты ШЕШІМ ҚАБЫЛДАДЫ:

      1. Қостанай қаласы әкімдігі мен Қостанай қалалық мәслихатының "Қостанай қаласы азаматтарының жекелеген санаттарына қалалық және қала маңындағы қоғамдық көлікте (таксиден басқа) жол жүру үшін жеңілдіктер белгілеу туралы" 2022 жылғы 11 шілдедегі № 1441 және 2022 жылғы 11 шілдедегі № 130 бірлескен қаулысына және шешіміне (Нормативтік құқықтық актілерді мемлекеттік тіркеу тізілімінде № 28843 болып тіркелген) мынадай өзгерістер енгізілсін:

      көрсетілген бірлескен қаулы мен шешімнің 1-тармағы жаңа редакцияда жазылсын:

      "1. Қостанай қаласы азаматтарының келесі санаттарына қалалық және қала маңындағы қоғамдық көлікте (таксиден басқа) тегін жол жүру түріндегі жеңілдік белгіленсін:

      1) Ұлы Отан соғысының қатысушылары мен мүгедектігі бар адамдарға;

      2) басқа мемлекеттердің аумағындағы ұрыс қимылдарының ардагерлеріне;

      3) жеңілдіктер бойынша Ұлы Отан соғысының ардагерлеріне теңестірілген ардагерлерге;

      4) он сегіз жасқа дейінгі мүгедектігі бар балаларға;

      5) "Алтын алқа" және "Күміс алқа" алқаларымен наградталған немесе бұрын "Батыр ана" атағын алған, сондай-ақ I және II дәрежелі "Ана даңқы" ордендерімен наградталған көпбалалы аналарға;

      6) бірінші және екінші топтағы мүгедектігі бар адамдарға;

      7) он сегіз жасқа толмаған мүгедектігі бар балаларды алып жүретін адамдарға;

      8) егер олар жеке орын алмаса, жеті жасқа дейінгі балаларға.";

      көрсетілген бірлескен қаулы мен шешімнің мемлекеттік тілдегі 2-1-тармағы жаңа редакцияда жазылсын, орыс тіліндегі мәтіні өзгермейді:

      "2-1. Қостанай қаласы азаматтарының келесі санаттарына қалалық және қала маңындағы қоғамдық көлікте (таксиден басқа) жол жүру үшін бекітілген тариф құнының 50% мөлшерінде жеңілдікпен жол жүру белгіленсін:

      1) 7 жастан 15 жасқа дейінгі балаларға;

      2) 15 жастан 18 жасқа дейінгі адамдарға.".

      2. Осы бірлескен қаулы және шешім оның алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
|
*Қостанай қаласының әкімі*
 |
*М. Жундубаев*
 |
|
*Қостанай қалалық мәслихатының төрағасы*
 |
*О. Байгабулов*
 |

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК